Heinrich Mann

Luiz Heinrich Mann (* 27. marec 1871, Lübeck, Nemecko – † 12. marec 1950, Santa Monica, Kalifornia, USA) bol nemecký spisovateľ, brat Thomasa Manna, menej významného Carla Viktora Manna a strýko niekoľkých významných osobností. Leonia, jediná dcéra Heinricha Manna, bola vydatá za českého spisovateľa Ludvíka Aškenazyho.

 Životopis 
Študoval v Berlíne a Mníchove. V roku 1915 napísal pre časopis Die weißen Blätter esej, v ktorej odsúdil vojnu a postavil sa za demokraciu (toto viedlo k roztržke medzi ním a jeho bratom). V roku 1933 bol vylúčený z Pruskej akadémie umení a jeho knihy nacisti zakázali a ničili. V tom istom roku emigroval do Francúzska.

V roku 1935 získal česko-slovenské štátne občianstvo. Od roku 1940 žil v USA, kde i zomrel. Pretože bol česko-slovenský občan, boli jeho pozostatky prevezené z USA do Prahy, a odtiaľ po 10 rokoch do NDR. Bol veľmi aktívny v antinacistickom hnutí – zúčastnil sa na mnohých protinacistických akciách (kongresoch, konferenciách, a pod.). V roku 1950 bol zvolený za prezidenta Akadémie umenia NDR, ale do Európy sa z USA už nikdy nevrátil.

 Dielo 
Začiatky jeho tvorby boli ovplyvnené naturalizmom, jeho neskoršia tvorba bola ovplyvnená expresionizmom, ku koncu života sa priklonil ku kritickému realizmu.
 V zemi hojnosti – protest proti vzťahu (previazanosť s politikou) spoločnosti k umeniu
 Professor Unrat – sfilmované pod názvom Modrý anjel – román o malomestskom tyranovi, stredoškolskom profesorovi Raatovi – Unratovi
 Poddaný – ostro zosmiešnil malomeštiactvo, považuje ho základ prednacistickej doby a následného vývoja k nacizmu.
 Die Jugend des Königs Henri Quatre
 Die Vollendung des Königs Henri Quatre – historická alegória nacistického Nemecka.
 Lidice – protestom proti nacistickému vyvraždeniu Lidíc (napísané bez znalosti reality, česká emigrácia ho prijala nepriaznivo).
 Ein Zeitalter wird besichtigt (Pohľad na epochu) – spomienky

 Iné projekty 

 Externé odkazy 

 Digitalizované dielo 
 Kommentierte Linksammlung   
 Leben und Literatur: Die Manns und die Pringsheims  
 Internationales Heinrich-Mann-Forum 
 Nelly Mann-Kröger, zweite Frau von Heinrich Mann 
 Heinrich Mann 

Kategória:Nemeckí spisovatelia
Kategória:Expresionistickí spisovatelia
Kategória:Osobnosti z Lübecku